ফ্রান্সেস ফিনিক্স

ফ্রান্সেস ফিনিক্স (জন্ম নাম বাডেন ) (১৯৫০ – ২০১৭) একজন অস্ট্রেলিয়ান নারীবাদী শিল্পী, যিনি সূঁচের কাজ এবং পোস্টার ডিজাইনের জন্য পরিচিত ছিলেন। সিডনি এবং অ্যাডিলেড উভয় স্থানেই ফ্রান্সেস নারী শিল্প আন্দোলন গোষ্ঠীর পাশাপাশি একাধিক সম্প্রদায় সম্বন্ধিত শিল্প প্রকল্পে অবদান রেখেছেন।

মেরি ম্যাকমাহনের সাথে, তিনি উইমেন'স ডোমেস্টিক নীডলওয়ার্ক গ্রুপের প্রতিষ্ঠাতা সদস্য ছিলেন এবং জুডি শিকাগোর দ্য ডিনার পার্টি (১৯৭৪–১৯৭৯)-তে (স্থাপন শিল্প) অবদান রেখেছিলেন। তিনি তাঁর বাকি জীবন শিল্পকলা অধ্যয়ন এবং চর্চা চালিয়ে গেছেন। তার সূঁচের কাজ এবং পোস্টার ডিজাইন জাতীয় সংগ্রহে স্থান পেয়েছে।

প্রারম্ভিক জীবন 
ফ্রান্সেস ফিনিক্সের জন্ম ১৯৫০ সালে। তিনি মূলত সিডনির ন্যাশনাল আর্ট স্কুল এবং আলেকজাণ্ডার ম্যাকি টিচার্স কলেজে পড়াশোনা করেছিলেন, তাঁর লক্ষ্য ছিল শিক্ষক হওয়া।

কর্মজীবন 
১৯৭৪ সালে, ফ্রান্সেস সিডনিতে অবস্থিত অস্ট্রেলিয়ার প্রথম নারী শিল্প আন্দোলনে যোগদান করেন। এই সময়েই, তিনি ঘরোয়া সূঁচের কাজ নিয়ে পরীক্ষা-নিরীক্ষা শুরু করেন, তাঁর এই উদ্যোগের ফলে কেন্দ্রীয় মূল চিত্রকল্প, অস্ট্রেলিয়ানা (অস্ট্রেলিয়ান সংস্কৃতির সাথে সম্পর্কিত সবকিছু) এবং কর্মীদের স্লোগান সেলাই করে তৈরি করা হয়। মেরি ম্যাকমাহনের সাথে, তিনি একটি ডোইলি সংরক্ষণাগার শুরু করেন, যেখানে মহিলাদের সূঁচের কাজের ইতিহাস নিয়ে গবেষণা করা হয়। তিনি সিডনি বিশ্ববিদ্যালয়ের প্রাঙ্গণে অবস্থিত টিন শেডস আর্ট কালেকটিভ-এ মহিলাদের সূঁচের কাজের ক্লাস পরিচালনা করেন।

জোয়ান গ্রাউণ্ডস, বার্নাডেট ক্রোন, ক্যাথি লেট্রে, প্যাট্রিসিয়া ম্যাকডোনাল্ড, নোয়েলা টেলর এবং লরেটা ভিসেলির সাথে, ম্যাকমাহন এবং ফ্রান্সেস সিডনির ওয়াটার্স গ্যালারিতে শুরু হওয়া একটি ভ্রমণ প্রদর্শনীর জন্য সংরক্ষণাগার প্রস্তুত করে মহিলাদের ঘরোয়া সূচীশিল্প সংগ্রহ করে সংরক্ষণ করেন। এই দলটি লিপ -এর সাথে গবেষণা প্রকল্পে, দুটি প্রকাশনা দিয়ে ভ্রমণ প্রদর্শনী সম্পূরণ করে, সেগুলি ছিল: দ্য ডয়লি শো: অ্যান এক্সিবিশন অফ উইমেন'স ডোমেস্টিক ফ্যান্সিওয়ার্ক এবং ওয়ার্ক ফর ডেইন্টি ফিঙ্গার্স। এইসাথে ১০টি স্ক্রিনপ্রিন্টেড পোস্টারের একটি সিরিজও অন্তর্ভুক্ত ছিল। মেরি ম্যাকমাহনের সাথে তিনি মার্কিন যুক্তরাষ্ট্র ভ্রমণ করেছিলেন, জুডি শিকাগোর দ্য ডিনার পার্টি (১৯৭৪ - ৭৯) স্থাপন শিল্পে সূঁচের কাজের দক্ষ অবদান রাখার জন্য। ফ্রান্সেসের অভিজ্ঞতার বিবরণ তাঁর প্রকাশনা আওয়ার স্টোরি / হিস্ট্রি? ওয়ার্কিং অন জুডি শিকাগো'স ডিনার পার্টি-তে বিস্তারিতভাবে বর্ণনা করা হয়েছে। সিডনিতে থাকাকালীন, ফ্রান্সেস মাটিল্ডা গ্রাফিক্স এবং স্থানীয় নারীবাদী শিল্প প্রকাশনা এফ/আর্টসের প্রতিষ্ঠাতা সদস্যও ছিলেন।

১৯৮০ এর দশকের গোড়ার দিকে, তিনি অ্যাডিলেড মহিলা শিল্প আন্দোলনে যোগ দেন। তিনি ডাবল আওয়ার নাম্বারস এবং দ্য অ্যালকেমিস্টস টিপার্টি সহ একাধিক কমিউনিটি শিল্প প্রকল্পের নেতৃত্ব দিয়েছিলেন। তিনি সারা জীবন পড়াশোনা চালিয়ে যান, ইউনিভার্সিটি অফ সাউথ অস্ট্রেলিয়া থেকে দ্য ক্রিটিক্যাল কর্পস: রি-(ইন্টার)প্রিন্টিং দ্য অ্যাবজেক্ট ডেড অ্যানিম্যাল ইন ভিজ্যুয়াল আর্ট -এ দৃশ্যকলায় স্নাতকোত্তর ডিগ্রি অর্জন করেন।

কাজ 

 কুইন অফ স্পেডস (পূর্বে কুণ্ডা নামে পরিচিত), ১৯৭৫, জাহাজে লাগানো ডোইলি
 নো গডেসেস | নো মিস্ট্রেসেস, নো গডেসেস  নো মিস্ট্রেসেস (অরাজক-নারীবাদ), ১৯৭৮, 'ডিনার পার্টি' রানারের জন্য সন্নিবেশ: সাদা বাণিজ্যিক ডোইলিতে  সুতি লাল সূচিকর্ম, ২৯.৭ x ২১ সেমি
 গ্রো ইয়োর ওন গ্রাসরুটস ডিফায়েন্স এগেইন্সট দ্য ক্যাপিটালিস্ট প্লট : ভিক্টরি ১৯৮১, চার রঙের স্ক্রিন প্রিন্টেড পোস্টার

প্রদর্শনী 

 আনফিনিশড বিজনেস, অস্ট্রেলিয়ান সেন্টার ফর কনটেম্পোরারি আর্ট, ২০১৮
 ডি'অয়েলি শো, ওয়াটার্স গ্যালারি এবং পোর্ট কেম্বলা, নওরা, ব্রোকেন হিল, অরেঞ্জ, বাথার্স্ট, মেইটল্যান্ড, আর্মিডেল, লিসমোরে ভ্রমণ, ১৯৭৯

তথ্যসূত্র 

২০ শতকের বয়নশিল্পী
২০১৭-এ মৃত্যু
১৯৫০-এ জন্ম